Երգի՛ր

Երգի՛ր (անգլ.՝ Sing), 2016 թվականի ամերիկյան 3D համակարգչային անիմացիոն մյուզիքլային կինոկատակերգություն, ստեղծվել է Illumination Entertainment ստուդիայում։ ԱՄՆ-ում պրեմերիան տեղի է ունեցել 2016 թվականի դեկտեմբերի 21-ին։ Ռեժիսորը և սցենարիստը Գարթ Ջենինգսն է, իսկ նրա օգնականը՝ Քրիստոֆեր Լուրդելեթը։ Ֆիլմը հնչյունավորել են Մեթյու Մակքոնահին, Ռիզ Ուիզերսփունը, Սեթ Մաքֆարլեյնը, Սքարլեթ Յոհանսոնը, Ջոն Ռայլին, Թորի Քելլին, Թերոն Էջերթոնը և Նիկ Կրոլլը։
Ֆիլմում կան հայտնի երգիչների ավելի քան 85 երգեր, իսկ սաունդթրեքը կատարել են Սթիվի Ուանդեր և Արիանա Գրանդեն, որը կոչվում է «Faith»:
«Երգի՛ր 2» անվանումով սիքվելը թողարկվելու է 2021 թվականի հուլիսի 2-ին։


== Սյուժե ==
Զարգացած կենդանիների աշխարհում, կոալան, որի անունը Բասթեր Մուն է (Մեթյու Մակքոնահի) աշխատում է այնպես անել, որ իր թատրոնը չփակվի։ Արդյունքում Բասթերը և ոչխար ընկերը՝ Էդին (Ջոն Ռայլի) կազմակերպում են երգի մրցույթ գումար աշխատելու համար և քաղաքի բոլոր բնակիչներին հայտարարում են դրա մասին։ Հինգ կենդանիներ՝ խոզ Ռոզիտան (Ռիզ Ուիզերսփուն) և իր ընկեր Գյունտերը (Նիկ Կրոլլ), ինքնասիրահարված ու խաղամոլ սպիտակ մուկ Մայքը (Սեթ Մաքֆարլեյն), փանկ ռոք երգող մացառախոզ Էշը (Սքարլեթ Յոհանսոն), վախկոտ պատանի փիղ Մինան (Թորի Քելլի), և բրիտանական գորլիա Ջոնին (Թերոն Էջերթոն), որը ցանկանում է երգել՝ իր ընտանիքի հանցավոր քայլերն շարունակելու փոխարեն, ամենից լավ տվյալներն են ունենում։


== Հնչյունավորող կազմ ==
Մեթյու Մակքոնահի - Բասթեր Մուն, լավատես կոալա, որը կազմակերպում է երգի մրցույթ, իր թատրոնը չկորցնելու համար։
Ռիզ Ուիզերսփուն - Ռոզիտա, տնային խոզ, նա իր երիտասարդական երաժշտական երազանքները թողեց, դառնալով Նորմանի հավատարիմ կինը և 25 փոքրիկ խոզերի մայրը։
Սեթ Մաքֆարլեյն - Մայք, Ֆրենկ Սինատրայի ձայնային տվյալներով, խաղամոլ ու ինքնահավան բնավորությամբ սպիտակ լաբորատորային մուկ։
Սքարլեթ Յոհանսոն - Էշ, փանկ ռոք երգող մացառախոզ, ով ունի իր ալտերնատիվ ռոք խումբը։
Ջոն Ռայլի - էդդի, ոչխար, որը Բասթերի օգնականն է և նույնպես մտահոգվում է թատրոնի ճակատագրով։
Թորի Քելլի - Մինա, պատանի հնդկական փիղ, որը ունի լավ փայնային տվյալներ, բայց վախենում է բեմից։
Թերոն Էջերթոն - Ջոնի, անգլիական ակցենտով գորիլա, որը ուզում է երգել, բայց նրա հայրը ուզում է, որ նա նույնպես հետևի ընտանիքի հանցավոր կյանքին։
Նիկ Կրոլլ - Գյունտեր, Ռոզիտայի գերմանական ակցենտով, շատ լավատես և ուրախ պարընկեր։
Նիկ Օֆերմեն - Նորման, տնային խոզ, Ռոզիտայի թափթփված ամուսին։
Գարտ Ջենինգս - տիկին Քրովլ, մեծահասակ սովորական իգուանա, որը Բասթերի օգնականն է և Ջոնիին տալիս է դաշնամուրի դասեր։
Պիտեր Սերաֆենովիչ - Մարկուս, Ջոնիի հայրը։
Բեք Բենեթ - Ֆրենկ, Էշի նախկին ընկերը։
Ջենիֆեր Սաունդերս - տիկին Նանա Նուդլմեն։
Ջենիֆեր Հադսոն - երիտասարդ Նանա Նուդլմեն։
Ռեա Փերլմեն - լամա Ջուդի։
Ջեյ Ֆարաոհ - հնդկական փիղ, Մինայի պապիկը։
Լեսլի Ջոնս - հնդկական փիղ, Մինայի մայրիկը։


== Թողարկում ==
«Երգի՛ր» մուլտֆիլմը թողարկվել է 2016 թվականի սեպտեմբերի 11-ին, Տորոնտոյի համաշխարհային կինոփառատոնին։ Universal Studios-ը ֆիլմը համաշխարհային մասշտաբով թողարկել է դեկտեմբերի 21-ին։


=== Քննադատություններ ===
Rotten Tomatoes-ը ֆիլմը հիմնվելով 9 գնահատումների վրա 88% դրական արձագանք է տվել, դեռևս ֆիլմը ունի 6.2/10 գնահատականը։ Metacritic-ում ֆիլմը 100-ից 67-ն է ստացել, հիմնվելով 5 քննադատությունների վրա, ներառելով նաև դրական կարծիքները։
Տորոնտոյի կինոփառատոնի ժամանակ բրիտանական HeyUGuys կայքի քննատադ Ստեֆան Փեփը տվեց խառը արձագանք, գնահատելով 2/5:


== Սիքվել ==
2017 թվականի հունվարի 25-ին Universal ստուդիան և Illumination ընկերությունը հայտարարել են մուլտֆիլմի շարունակության մասին, որը սկզբում նախատեսված էր թողարկել 2020 թվականի դեկտեմբերի 25-ին, սակայն 2019 թվականի ապրիլի 12-ին թողարկումը հետաձգվել է 2021 թվականի հուլիսի 2-ին։


== Ծանոթագրություններ ==


== Արտաքին հղումներ ==
http://www.singmovie.com/ Երգի՛ր. պաշտոնական կայք